ABAAKUBIDDWA amasasi Col. Kizza Besigye bwe yagaaniddwa okugenda mu Kampala bapooca.
Sofia Nakitto, afumba emmere e Wandegeya, essasi lyamukwasizza okugulu nga kati ajjanjabibwa mu ddwaaliro e Mulago.
Nakitto agamba nti essasi lyamukwasizza bwe yabadde yeekukumye ku mulimu.
Ronald Kyeyune ali mu bulumi obutagambibwa nga tasobola wadde okutuula oluvannyuma lw’okumukuba emiggo.
Kyeyune naye ajjanjabibwa Mulago kyokka talina kiwundu kyonna ku mubiri gwe.
Mu kiseera kye kimu, baganda ba Mubiru Musisi 32, eyakubiddwa amasasi agaamusse omulambo gwe baagututte wakati mu kunyolwa okutagambika.
Mubiru mutuuze w’e Bwaise ng’amasasi baagamukubidde ku Silver Arcade e Makerere.
Abalala abaalumididdwa ye, Tonny Musaasizi eyabadde akasuka akakebe ka ttiyagaasi ne kamusesebbula engalo, Amuza Sekandi, Faluku Kalumba, Sumahiya Nabukenya, Alice Nakyanzi, Mildred Zauja, Vincent Ndukira, Florence Astra, James Semanda, Stella Kamukugye, Julius Balangwa, Hassan Bukenya, Nagawa, Nakito, Sendyaba ne Namagembe.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn